stanford-oval/wikipedia huggingface dataset:
גמר ליגת האלופות 2014
הדרך אל הגמר > ריאל מדריד

בהגרלת הבתים שובצה ריאל מדריד בבית ב', יחד עם יובנטוס, גלאטסראיי ופ.צ. קופנהגן. בפתיחת שלב הבתים הביסה ריאל מדריד 1–6 את גלאטסראיי, וניצחה גם את יתר משחקיה, מלבד המשחק מול יובנטוס בטורינו שהסתיים בתיקו.
| שלב הבתים - ריאל מדריד> קבוצה | שלב הבתים - ריאל מדריד> משחקים | שלב הבתים - ריאל מדריד> ניצחונות | שלב הבתים - ריאל מדריד> תיקו | שלב הבתים - ריאל מדריד> הפסדים | שלב הבתים - ריאל מדריד> שערי זכות | שלב הבתים - ריאל מדריד> שערי חובה | שלב הבתים - ריאל מדריד> הפרש שערים | שלב הבתים - ריאל מדריד> נקודות |
| --- | --- | --- | --- | --- | --- | --- | --- | --- |
| ספרד ריאל מדריד | 6 | 5 | 1 | 0 | 20 | 5 | 15 | 16 |
| טורקיה גלאטסראיי | 6 | 2 | 1 | 3 | 8 | 14 | 6- | 7 |
| איטליהיובנטוס | 6 | 1 | 3 | 2 | 9 | 9 | 0 | 6 |
| דנמרקפ.צ. קופנהגן | 6 | 1 | 1 | 4 | 4 | 13 | 9- | 3 |
ריאל שובצה לשחק בשמינית הגמר נגד שאלקה 04. במפגש הראשון בין השתיים ריאל הביסה את שאלקה 1–6, ובמפגש השני נצחה שוב 1–3. ברבע הגמר ריאל פגשה שוב קבוצה גרמנית והפעם סגנית ליגת האלופות בעונה הקודמת בורוסיה דורטמונד שהדיחה את ריאל מדריד בחצי הגמר בעונה הקודמת. במשחק הראשון ריאל נצחה 0–3 ובמשחק השני נצחה דורטמונד 0–2 וריאל עברה לשלב הבא כשהובילה 2–3 בסיכום המפגשים. בחצי הגמר פגשה בפעם השלישית ברציפות קבוצה גרמנית והיא באיירן מינכן זוכת ליגת האלופות בעונה הקודמת. במשחק הראשון בברנבאו נצחה ריאל מדריד 0–1, במשחק השני הביסה את אלופת אירופה 0–4 ועלתה לגמר ראשון מאז 2002.
הדרך אל הגמר > אתלטיקו מדריד

אתלטיקו מדריד הוגרלה לבית ז', יחד עם זניט סנקט פטרבורג, פורטו ואוסטריה וינה. כמו ריאל מדריד גם אתלטיקו ניצחה בחמישה ממשחקיה וסיימה בתיקו משחק אחד: נגד זניט ברוסיה במחזור החמישי.
| שלב הבתים - אתלטיקו מדריד> קבוצה | שלב הבתים - אתלטיקו מדריד> משחקים | שלב הבתים - אתלטיקו מדריד> ניצחונות | שלב הבתים - אתלטיקו מדריד> תיקו | שלב הבתים - אתלטיקו מדריד> הפסדים | שלב הבתים - אתלטיקו מדריד> שערי זכות | שלב הבתים - אתלטיקו מדריד> שערי חובה | שלב הבתים - אתלטיקו מדריד> הפרש שערים | שלב הבתים - אתלטיקו מדריד> נקודות |
| --- | --- | --- | --- | --- | --- | --- | --- | --- |
| ספרד אתלטיקו מדריד | 6 | 5 | 1 | 0 | 15 | 3 | 12 | 16 |
| רוסיה זניט סנקט פטרבורג | 6 | 1 | 3 | 2 | 5 | 9 | 4- | 6 |
| פורטוגל פורטו | 6 | 1 | 2 | 3 | 4 | 7 | 3- | 5 |
| אוסטריה אוסטריה וינה | 6 | 1 | 2 | 3 | 5 | 10 | 5- | 5 |
בשמינית הגמר הוגרלה נגד הקבוצה האיטלקית מילאן, בחוץ נצחה אתלטיקו 0–1 ובמדריד 1–4. ברבע הגמר שיחקה נגד קבוצה ספרדית ברצלונה אלופת ספרד. המשחק בברצלונה הסתיים בתיקו 1-1, במשחק השני בביתה הקבוצה נצחה 0–1 משער של קוקה ועלתה לחצי הגמר לראשונה מאז 1974.
בחצי הגמר הוגרלה נגד צ'לסי האנגלית, המשחק הראשון הסתיים ב-0-0 במדריד, במשחק השני אתלטיקו נצחה 1–3 ועלתה לגמר ליגת האלופות בפעם השנייה בתולדותיה.
סיכום המשחק

| 0 | 1 | 2 | 3 | 4 |
| --- | --- | --- | --- | --- |
| 24 במאי 2014 | ספרד ריאל מדריד | 1-4‏ה | ספרד אתלטיקו מדריד | אצטדיון האור, ליסבון, פורטוגל צופים: 60,976 שיפוט: הולנד ביורן קויפרס |
| 24 במאי 2014 | סרחיו ראמוס  90+3'   בייל  110'   מרסלו  118'   רונאלדו  120' (פ) |  | גודין  36' | אצטדיון האור, ליסבון, פורטוגל צופים: 60,976 שיפוט: הולנד ביורן קויפרס |
סיכום המשחק > הרכבי הקבוצות

| --- | --- |
              ריאל מדריד :               אתלטיקו מדריד 
| --- | --- |
 השחקן המצטיין מטעם אופ"א:  ארגנטינה אנחל די מריה:  השחקן המצטיין מטעם האוהדים:  ספרד סרחיו ראמוס שופט:  הולנדביורן קיופרס קווני המשחק:  הולנדסנדר ואן רוק  הולנדארווין זיינסטרה  שופט רביעי:  טורקיהקינית סקיר
דוכס לנקסטר

| --- | --- |

 איוש נוכחי:  צ'ארלס השלישי, מלך  הממלכה המאוחדת
 תאריך כניסה לתפקיד:  8 בספטמבר 2022
 תחום שיפוט:  הממלכה המאוחדת
 מעון:  ארמון בקינגהאם
 ייסוד המשרה:  10 בנובמבר 1399
 איוש ראשון:  הנרי מגרוסמונט
 אתר רשמי
 
הנרי, נסיך ויילס היה האחרון שנשא בתואר דוכס לנקסטר, לפני שהדוכסות עברה להיות רכושה הפרטי של המלוכה הבריטית עם עלייתו של הנרי לשלטון כהנרי החמישי.
דוכס לנקסטר הוא תואר אצולה בריטי, הניתן לעומד בראש דוכסות לנקסטר. מספר אנשים נשאו תואר זה במאות ה-14 וה-15, וכיום הוא שייך למונרך הבריטי.
היסטוריה

התואר דוכס לנקסטר הוענק מספר פעמים:
הפעם הראשונה בה הוענק תואר זה היה ב-6 במרץ 1351. התואר הוענק להנרי מגרוסמונט שהיה הרוזן הרביעי של לנקסטר, ונינו של המלך הנרי השלישי. לדוכס לא היו בנים זכרים, ולכן עם מותו בשנת 1361 בוטל התואר.
הפעם השנייה בה נוצר התואר היה ב-13 בנובמבר 1362 עת הוענק התואר לג'ון מגונט, הרוזן הראשון של ריצ'מונד, שהיה בנו הרביעי של המלך אדוארד השלישי. עם מותו של ג'ון, ב-4 בפברואר 1399 עבר התואר לבנו, הנרי מבולינגברוק, דוכס הרפורד. לאחר שהנרי הדיח את ריצ'רד השני ועלה לשלטון כהנרי הרביעי, הפכה הדוכסות לרכוש הכתר, והתואר בוטל.
הפעם השלישית בה נוצר התואר היה ב-10 בנובמבר 1399 עת הוענק התואר להנרי ממונמאות', נסיך ויילס - בנו הבכור של המלך הנרי הרביעי. עם הכתרתו של הנרי כהנרי החמישי בשנת 1413 שבה הדוכסות לרשות הכתר.
דוכס לנקסטר כיום

מאז עלייתו לשלטון של הנרי החמישי נותרה דוכסות לנקסטר דוכסות הנפרדת מאדמות הכתר, והיא נחשבת לרכוש הפרטי של מלכי אנגליה (כיום מלכי הממלכה המאוחדת), והמונרך האנגלי נחשב כדוכס לנקסטר. אף שהתואר אמור היה להתבטל לאחר כהונתו של הנרי השישי, מאחר שרק בנים יכולים לרשת אותו ולהנרי השישי לא היו יורשים זכרים ששרדו אחריו, המלך ג'ורג' החמישי הורה על המשך השימוש בתואר.[דרושה הבהרה]
כיום דוכס לנקסטר הוא המלך צ'ארלס השלישי (כשמלכה אמו, אליזבת השנייה, היא נשאה בתואר "דוכס" (Duke) ולא "דוכסית" (Duchess)), ובארוחות רשמיות שנערכו בדוכסות, או בארוחות רשמיות שנערכו על ידי גדודי לנקסטר של צבא בריטניה הרימו כוסית לכבוד "המלכה, דוכס לנקסטר" ("The Queen, Duke of Lancaster").
ראו גם

רגימנט דוכס לנקסטר - רגימנט חיל רגלים בריטי הנושא את שם הדוכסות ובראשו המונרך הבריטי (כיום המלך צ'ארלס השלישי).
הערות שוליים

↑  דוכסויות המונרך - מתוך האתר הרשמי של המלוכה הבריטית
גמר גביע המדינה בכדורגל 1998

גמר גביע המדינה בכדורגל 1998 התקיים באצטדיון רמת גן ברמת גן ב-12 במאי 1998, ובו נקבע כי מחזיקת גביע המדינה בכדורגל 1997/1998 היא מכבי חיפה, שניצחה במשחק את הפועל ירושלים בתוצאה 0-2 אחרי הארכה. הייתה זו המהדורה ה-60 של גביע המדינה, וה-45 מאז קום המדינה.
מכבי חיפה זכתה בגביע המדינה החמישי בתולדותיה, בהופעה ה-11 שלה בגמר הגביע (והעשירית מאז קום המדינה), והגיעה לגמר לאחר 4 משחקים במפעל, כאשר היא ניצחה ב-2 מהם בתום 90 דקות וב-2 מהם בתום הארכה (120 דקות), עם מאזן שערים גבוהה של 16-2 לטובתה, כאשר היא מציגה ממוצע שערים של 4 שערים למשחק. מנגד הגיעה הפועל ירושלים הגיעה לגמר אחרי 4 משחקים בהם ניצחה ב-3 ב-90 דקות, וב-1 בתום הארכה ודו-קרב פנדלים, ועם מאזן שערים של 14-8 לטובתה עם ממוצע של 3.5 שערים למשחק. עבור הפועל ירושלים היה זה הגמר הראשון אליו היא מגיעה מאז זכייתה ההיסטורית והיחידה בגביע המדינה ב-1972/1973. עבור מכבי חיפה היה זה הגמר השני ב-3 שנים אליו היא מגיעה וזוכה, וזאת מאז 1994/1995, אז ניצחה בדרבי בגמר הגביע את הפועל חיפה 0-2.
הדרך אל הגמר

| מכבי חיפה> יריבה | מכבי חיפה> תוצאה | סיבוב | הפועל ירושלים> תוצאה | הפועל ירושלים> יריבה |
| --- | --- | --- | --- | --- |
| מכבי נתניה | 5–0 | 32 האחרונות | 4–1 | מכבי קריית גת |
| הפועל צפרירים חולון | 0–0 (2–0 ה) | שמינית הגמר | 5–3 | מכבי אחי נצרת |
| הפועל עירוני ראשון לציון | 2–2 (4–2 ה) | רבע הגמר | 2–2 (3–3 ה, 7–6 פ) | הפועל תל אביב |
| מכבי עירוני אשדוד | 5–0 | חצי הגמר | 2–1 | הפועל באר שבע |
הדרך אל הגמר > מכבי חיפה

מכבי חיפה הגיעה כקבוצת צמרת בליגה הלאומית, אחרי שסיימה במקום הרביעי בליגה, כאשר התואר האחרון בו זכתה היה גביע המדינה, 3 עונות לפני כן ב-1994/1995. מאזן שתי הקבוצות בליגה זו העונה בליגה היה תיקו 1-1 בסיבוב הראשון, וניצחון של מכבי חיפה 1-2 בסיבוב השני. חיפה התחילה את דרכה במפעל גביע המדינה העונה בסיבוב ח', במפגש ביתי מול מכבי נתניה, קבוצה שהתמודדה בחלק העליון של הליגה הארצית, הליגה השנייה. במפגש זה ניצחה מכבי חיפה 5-0, משערים של איציק זוהר (צמד), ולדימיר נידרגאוס, אלון מזרחי וחזי שירזי. בשמינית הגמר פגשה חיפה בביתה את הפועל צפרירים חולון, שהתמודדה ועלתה מהליגה הארצית בסוף העונה. במשחק זה ניצחה חיפה רק בהארכה 2-0, אחרי שהמשחק הסתיים ב-90 דקות בתוצאה 0-0. את השערים הבקיעו החלוץ אלון מזרחי (בדקה ה-97) ואיברהים דורו הבוסני בדקה ה-119. ברבע הגמר הוגרלה חיפה שוב למשחק ביתי, הפעם מול הפועל עירוני ראשון לציון - קבוצת אמצע טבלה בליגה הלאומית. במשחק זה התקשתה חיפה, כאשר ראשון לציון הבקיעה את הראשון בדקה ה-36 משער של שרון מרציאנו, אך חיפה השוותה מכדור עונשין בדקה ה-44 מרגליו של אלון מזרחי. בהמשך עלתה שוב ראשון לציון ליתרון מרגליו של יבגני קשנצב, וחיפה השוותה שוב בדקה ה-54 משער נוסף של אלון מזרחי, והמשחק הסתיים ב-90 דקות בתוצאה 2-2. בדקה ה-94 אלון מזרחי העלה את חיפה ל3-2, כאשר ראשון לציון ניסתה להשיב ולהשוות במשך ההארכה. בסיום ההארכה נשרק פנדל נוסף לזכותה של מכבי חיפה, כאשר אריק בנדו הבקיע אותו וקבע את תוצאת המשחק 4-2, לאחר הארכה. בחצי הגמר הנייטרלי באצטדיון רמת גן פגשה חיפה את מכבי עירוני אשדוד, וניצחה 5-0 קליל משערים של אדורם קייסי, אריק בנדו, אלון מזרחי וצמד של איברהים דורו, בדרך לגמר השני שלה מזה 3 עונות.
הדרך אל הגמר > הפועל ירושלים

הפועל ירושלים הגיעה כקבוצת מרכז טבלה ומטה בליגה הלאומית, אחרי שסיימה במקום ה-11, 4 נקודות בלבד מעל הקו האדום, כאשר היא רואה את היריבה העירונית זוכה ב-2 תוארי אליפות בשנתיים האחרונות. בסיבוב ח' פגשה הפועל ירושלים למשחק ביתי בטדי את מכבי קריית גת מהליגה הארצית, וניצחה אותה 4-1 משערים של מישל דיין, אסי טובי, לאסלו צה ודודי סטולפר, עוד במחצית הראשונה. בשמינית הגמר אירחה את מכבי אחי נצרת, אותה ניצחה גם ב-90 דקות, כאשר היא כובשת חמישייה של אחמד עאבד, שלומי דנינו, אסי טובי, סלמן עמר וצ'אבה הורבאט כאשר מנגד כובשים לזכות נצרת משה וענונו ויוסי אלפיה. ברבע הגמר הוגרלה הפועל ירושלים מול הפועל תל אביב באצטדיון בלומפילד שהתחרתה עם יריבתה העירונית על תואר האליפות בליגה. הפועל ירושלים עלתה על הלוח ראשונה עם שער בדקה ה-17 של דודי סטופלר, אולם עופר שטרית הופך את התוצאה עם שערים בדקות 40 ו-75. בדקה ה-80 מוטי מנחם משווה את תוצאת המשחק ל2-2, ונגמרים 90 דקות. בהארכה כובש לאסלו צה בדקה ה-95, אולם בדקה האחרונה של ההארכה, הדקה ה-120, כובש שוב עופר שטרית שער ומשווה את תוצאת המשחק ל3-3 בתום הארכה, והמשחק הלך לפנדלים. בדו-קרב פנדלים ניצחה הפועל ירושלים 6-7 ועלתה לחצי הגמר. בחצי הגמר הנייטרלי פגשה הפועל ירושלים את הפועל באר שבע שירדה באותה העונה לליגה הארצית, וניצחה אותה 2-1 משערים של מוטי מנחם ואסי טובי, לאחר שדודו חפר העלה את היריבה ראשונה על הלוח בדקה ה-16, בדרך לגמר השלישי בתולדות המועדון, והראשון מאז הזכייה בגביע, יותר מ-20 שנים לאחר מכן.
סיכום מהלכי המשחק

בדקה ה-20 שחקן הפועל ירושלים צ'אבה הורבאט בעט לכיוון שערה של מכבי חיפה, והכדור פגע במשקוף.
בדקה ה-26 חלוץ הפועל ירושלים אסי טובי, פרץ בצורה מסוכנת אולם בעט רק לרוחב השער.
שלומי דנינו, המגן-קשר השמאלי של הפועל ירושלים, חדר לרחבת חיפה בדקה ה־66 בעט וסחט זינוק משוער מכבי חיפה, ניר דוידוביץ.
בדקה ה-79 הוחלף לאסלו צ'ה משורות הפועל ירושלים על ידי מוטי מנחם שנכנס במקומו.
בדקה ה-81 הוחלף סלמן עמר המגן הימני של הפועל ירושלים על ידי דוד סטולפר.
בדקה ה-85 רג'יד בראנסי מחליף את ולדימיר נידרגראוס בשורות מכבי חיפה.
הקבוצות לא הרבו לסכן את השער מעבר למצבים אלו והמשחק הסתיים בתוצאה 0-0 בתום 90 דקות, ועוד 2 דקות הארכת זמן שניתנה על ידי השופט.
סיכום מהלכי המשחק > הארכה

החלק הראשון של ההארכה הסתיים ללא אירועים מיוחדים.
בדקה ה-109 שוער הפועל ירושלים, לירן שטראובר, יצא משערו על מנת לנסות ולהגיע לכדור תועה, אולם פספס את התיקול והשאיר את השער חשוף ללא שוער, 30 מטר משערו. רג'יד בראנסי ניסה לבעוט לשער הריק אולם אייל אברהמי חילץ ובעט את הכדור לקרן. איברהים דורו הרים את הקרן, הכדור פספס במעט את ראשו של בראנסי, וסרגיי בלנצ'וק היה בלתי מכוסה ובעט פנימה ברגל שמאל מה שקבע 0:1 למכבי חיפה במשחק בדקה ה-110 בהארכה.
3 דקות לאחר מכן, בדקה ה-113, איברהים דורו הבוסני כדרר וחלף על פני שלושה שחקני הגנה של הפועל ירושלים, ומסר לחלוץ מכבי חיפה אלון מזרחי שכבש שער נוסף לזכות מכבי חיפה וקבע את תוצאת המשחק 0:2 למכבי חיפה, שזכתה בתואר גביע המדינה החמישי שלה בהיסטוריה.
| 0 | 1 | 2 | 3 | 4 |
| --- | --- | --- | --- | --- |
| 12 במאי 1998 | מכבי חיפה | 0:2‏ה | הפועל ירושלים | אצטדיון רמת גן, רמת גן צופים: 35,000 שיפוט: חיים ליפקוביץ' |
| 12 במאי 1998 | סרגיי בלנצ'וק  110'   אלון מזרחי  112' |  |  | אצטדיון רמת גן, רמת גן צופים: 35,000 שיפוט: חיים ליפקוביץ' |
סיכום מהלכי המשחק > הרכבי הקבוצות

| --- | --- |
              מכבי חיפה :               הפועל ירושלים
הערות שוליים

חוברת לשלב חצי הגמר
דורניה דו 17

| --- | --- |

 מאפיינים כלליים
 סוג:  light bomber, מטוס סיור, night fighter 
 ארץ ייצור:  גרמניה הנאצית גרמניה הנאצית
 יצרן:  דורניה
 טיסת בכורה:  23 נובמבר 1934
 תקופת שירות:  ?–1952
 צוות:  4 (טיס, מפציץ ושני מקלענים)
 יחידות שיוצרו:  2,139
 משתמש ראשי:  לופטוואפה
 
דורניה דו 17, המכונה גם "עיפרון מעופף" (בגרמנית: Dornier Do 17), היה מפציץ קל גרמני במלחמת העולם השנייה.
המטוס תוכנן כך שיהיה מהיר ויוכל לחמוק ממטוסי יירוט של האויב. הוא היה דו מנועי, אחד על כל כנף, וזנב-H, כך שהיה יכול לתמרן ביעילות ובגובה נמוך. הוא היה חמוש במספר מקלעים ויכל לשאת עד 1,000 ק"ג פצצות.
המטוס תוכנן בתחילת שנות השלושים, והיה אחד משלושת המפציצים המרכזיים של הלופטוואפה בשלוש השנים הראשונות של מלחמת העולם השנייה. טבילת האש הראשונה של המטוס הייתה במלחמת האזרחים בספרד, במסגרת לגיון הקונדור. דורניר Do 17, והיינקל He 111 היו המפציצים המרכזיים של גרמניה ב-1939–1940. הוא שימש בעיקר עד 1941, אבל עד סוף המלחמה היה פעיל. הייצור שלו הופסק ב-1940, עקב פיתוח הדורניר Do 217.
לדורניר Do 17, היו גרסאות רבות, הנפוצה ביותר הייתה Do 17Z.
גמר גביע המדינה בכדורגל 2004

גמר גביע המדינה בכדורגל 2004 התקיים באצטדיון רמת גן ברמת גן ב-18 במאי 2004, ובו נקבע כי מחזיקת גביע המדינה בכדורגל 2003/2004 היא בני סכנין, שניצחה במשחק את הפועל חיפה בתוצאה 1-4. הייתה זו המהדורה ה-66 של גביע המדינה, וה-51 מאז קום המדינה.
בני סכנין זכתה בגביע הראשון בתולדותיה, ולאחר 5 משחקים במפעל, מתוכם ניצחה ב-3 משחקים בתום 90 דקות, ו-2 משחקים בתום דו-קרב פנדלים. מאזן השערים שלה בעונה זו בגביע היה 3-9 לטובתה, כאשר היא מציגה ממוצע שערים של 1.8 שער למשחק. סכנין, שנחשבה לקבוצה צעירה ללא הישגים משמעותיים לפני כן, ועם העונה הראשונה שלה בליגה הבכירה, הייתה הקבוצה הערבית הראשונה בישראל שזכתה בתואר כלשהו עד אז, והקבוצה הראשונה בישראל שזוכה בגביע המדינה בעונה הראשונה שלה בליגה הראשונה. בתחרות הליגה הבכירה סיימה הקבוצה במקום העשירי בלבד. סכנין היא הקבוצה הראשונה והיחידה עד כה שמזוהה עם המגזר הערבי וזכתה בגביע המדינה. זכייתה של סכנין בגביע המדינה הקנתה לה כרטיס לשחק בסיבוב השני של מוקדמות גביע אופ"א לעונת 2004/2005, והיא למעשה הייתה גם הקבוצה הערבית הראשונה מישראל (והיחידה עד כה), ששיחקה במסגרת אירופאית.
מנגד, הפועל חיפה הגיעה לגמר לאחר 5 משחקים במפעל, מתוכם ניצחה ב-2 בתום 90 דקות, וב-2 רק בתום 120 דקות (הארכה), כאשר היא מפסידה רק בגמר, כשהיא מחזיקה בממוצע שערים של 10-9 לטובתה (כולל הגמר), וממוצע של 2 שערים למשחק. הפועל חיפה נחשבה לקבוצה הוותיקה מול סכנין בגמר זה, והגיעה בעונה זו לגמר כשהיא משחקת בליגת המשנה - הליגה הלאומית (ובתום העונה עלתה לליגת העל מהמקום הראשון). עד אז החזיקה הפועל חיפה ב-3 תוארי גביע המדינה, כאשר הגמר האחרון בו השתתפה היה ב-1994/1995 אז הפסידה ליריבה העירונית מכבי חיפה 0-2 בגמר הגביע. הגמר האחרון בו זכתה הפועל חיפה היה בדיוק 30 שנה לפני כן בעונת 1973/1974, במשחק בו ניצחה הפועל חיפה את הפועל פתח תקווה בתוצאה 0-1 אחרי הארכה.
הדרך אל הגמר

| בני סכנין> יריבה | בני סכנין> תוצאה | סיבוב | הפועל חיפה> תוצאה | הפועל חיפה> יריבה |
| --- | --- | --- | --- | --- |
| הפועל הרצליה | 2–0 | 32 האחרונות | 1–2 (הארכה) | מכבי פתח תקווה |
| הפועל נצרת עילית | 1–1 (5–4 פ) | שמינית הגמר | 1–2 | בית"ר ירושלים |
| מכבי תל אביב | 1–1 (4–3 פ) | רבע הגמר | 1–2 | מכבי נתניה |
| מ.ס. אשדוד | 1–0 | חצי הגמר | 1–3 (הארכה) | הפועל תל אביב |
הדרך אל הגמר > בני סכנין

בני סכנין הגיעה לגמר הגביע אחרי שניצחה ב-2 משחקים בתום 90 דקות, ו-2 משחקים בתום דו-קרב פנדלים. בסיבוב ט' פגשה בני סכנין את הפועל הרצליה ששיחקה בליגה הארצית שהיה משחק חוץ, וניצחה אותה 2-0 משערים של גבריאל לימה ודריוש יאצקביץ'. בשמינית הגמר פגשה סכנין את הפועל נצרת עילית מהליגה הלאומית באצטדיון עילוט, כאשר ב-90 הדקות הראשונות של המשחק התוצאה הייתה ונשארה 0-0. בזמן ההארכה חלוץ סכנין ליאור אסולין הבקיע שער בבעיטת עונשין שנפסק לזכותה בדקה ה-97, אולם בדקה ה-111, השוותה נצרת עילית, והמשחק הסתיים ב1-1 בתום ההארכה. בפנדלים ניצחה סכנין 4-5 והתקדמה לשלב הבא. ברבע גמר הגביע נפגשה סכנין עם מכבי תל אביב באצטדיון הביתי שלה. במשחק הבקיעה בני סכנין בדקה ה-5 מרגליו של יאצקביץ', אולם ג'ון פנטסיל הגנאי השווה את התוצאה, והמשחק נגמר בתום 90 דקות בתוצאה 1-1, אולם גם בהארכה לא הצליחו שתי הקבוצות להבקיע והתוצאה נשמרה זהה בתום 120 דקות. בדו-קרב פנדלים ניצחה סכנין בתוצאה 3-4, והעפילה לחצי גמר הגביע, הישג שיא בהיסטוריה שלה. בחצי הגמר פגשה סכנין את מ.ס. אשדוד באצטדיון רמת גן, וניצחה אותה משער של עבאס סואן בדקה ה-71, והעפילה לגמר הגביע.
הדרך אל הגמר > הפועל חיפה

הפועל חיפה נפגשה בסיבוב ט' עם מכבי פתח תקווה באצטדיון הביתי שלה אצטדיון קריית אליעזר, איתה סיימה תיקו ב-90 דקות, לאחר שאבי תקווה הבקיע לזכות מכבי פתח תקווה ושי דהאן איזן את התוצאה. בהארכה כבש שי דהאן שוב בדקה ה-117, שער שלמעשה ניצח את המשחק. בשמינית הגמר נפגשה הפועל חיפה עם בית"ר ירושלים באצטדיון טדי, כאשר ג'ף טוטואנה מבקיע לזכות חיפה, ועופר טלקר מאזן. אולם, בדקה ה-90 של המשחק הבקיעה חיפה שער ניצחון מרגליו של פיטר אמולה הניגרי והעפילה לשלב הבא. ברבע הגמר נפגשה חיפה עם מכבי נתניה באצטדיון הקופסה, כאשר ישמעאל אדו הגנאי מבקיע לזכות נתניה בדקה הרביעית של המשחק, אולם בהמשך שי דהאן וסמי עייש הופכים את התוצאה עבור הפועל חיפה, והיא מעפילה לחצי הגמר. בחצי הגמר פוגשת הפועל חיפה את הפועל תל אביב, ובמשחק הקבוצה מסיימת בתוצאה 1-1 בתום 90 דקות אחרי ששי דהאן מעלה את חיפה ל1-0 בדקה השלישית של המשחק, ואבי כנפו מאזן עבור הפועל תל אביב בדקה ה-50. בהארכה מבקיעים שאדי זבידת וסאלח חסארמה עבור הפועל חיפה שמנצחת 1-3 בהארכה ומעפילה לגמר גביע המדינה בפעם השמינית בהיסטוריה שלה, ולאחר 9 שנים שלא עשתה זאת.
סיכום מהלכי המשחק > מחצית ראשונה

בדקה הראשונה איים שאדי זבידאת על השער של שוער סכנין קמוקו קמארה, אך הכדור הלך מעל המשקוף.
בדקה ה-16 שוער הפועל חיפה ענאן פרו יצא לא טוב לכדור גובה שהגיע לנידאל שלאעטה שנגח חלש, ורפי כהן בעט את הכדור לשער הריק, אולם חיים מגרלשוילי הצליח להרחיק את הכדור מהקו.
בדקה ה-36 קשר הפועל חיפה גילי ורמוט כדרר את הכדור, עבר צד ובעט חזק אולם הוא החמיץ את השער.
בדקה ה-44 הגביהה ורמוט שוב את הכדור, שהגיע לחלוץ שלו שי דהאן, שנגח אל הפינה הימנית של השער מה שקבע 1:0 לזכותה של הפועל חיפה, שסיימה את המחצית ביתרון.
סיכום מהלכי המשחק > מחצית שנייה

במחצית לא נערכו חילופים. בדקה ה-62 הגביהה חלוץ סכנין ליאור אסולין כדור מסוכן לרחבה, שוער חיפה ענאן פארו יצא לא טוב, ואבי דנן נגח לשער וקבע 1:1.
בדקה ה-65 ליאור אסולין קיבל כדור ארוך מההגנה וניצל טעות נוספת ביציאה של שוער הפועל חיפה, פארו, עבר אותו וגלגל את הכדור לשער - מהפך ו-1:2 לבני סכנין.
לאחר מכן נכנסו פטר אמולה בשורות הפועל חיפה, ומהראן אבו ריא בשורות בני סכנין.
בדקה ה-75 בעט אסולין שוב לשער הפועל חיפה, בעיטה שפגעה במשקוף וחזרה החוצה, מגן הפועל חיפה חיים מגרלשווילי הרחיק לא טוב, והכדור הגיע לחלוץ סכנין דריוס יאצקביץ', שמ-18 מטרים בעט חזק, כאשר בדרך הכדור פגע בחלוץ סכנין גבריאל לימה, הכדור נכנס לרשת וקבע 1:3 לסכנין במשחק.
בדקה ה-88 גבריאל לימה הרחיק כדור מניסיון התקפה של הפועל חיפה, והשאיר את החלוץ אסולין לבדו מול השוער, שנאלץ להכשילו ברחבה על מנת שלא יבקיע, והשופט פסק פנדל לטובת בני סכנין. ליאור אסולין גם היה המבצע ובעט את הכדור חזק למרכז השער, מה שקבע 1:4 לסכנין ואת תוצאת המשחק.
| 0 | 1 | 2 | 3 | 4 |
| --- | --- | --- | --- | --- |
| 18 במאי 2004 | בני סכנין | 1:4 | הפועל חיפה | אצטדיון רמת גן, רמת גן צופים: 38,000 שיפוט: דני קורן |
| 18 במאי 2004 | אבי דנן  , 62'   ליאור אסולין  , 65'   גבריאל לימה  , 75'   ליאור אסולין  , 88' | (סיקור) | שי דהאן  , 45' | אצטדיון רמת גן, רמת גן צופים: 38,000 שיפוט: דני קורן |
סיכום מהלכי המשחק > הרכבי הקבוצות

| --- | --- |
              בני סכנין :               הפועל חיפה
הערות שוליים

↑  ברוך שי,אלי אשכנזי, בני סכנין - מחזיקת הגביע הערבית הראשונה בישראל, באתר הארץ, 18 במאי 2004
↑  ראש עיריית סכנין: "הניצחון האמיתי - מדינה פלשתינית שבירתה ירושלים", באתר גלובס, 19 במאי 2004
דיוויזיית המלך

|  פרטים |
| --- | --- |
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה מנהלתית
 אירועים ותאריכים
 תקופת הפעילות:  1968–הווה (כ־56 שנים)
 נתוני היחידה
 כוח אדם:  3 רגימנטים
 
דיוויזיית המלך (באנגלית: King's Division) היא דיוויזיית חיל רגלים מנהלתית של הצבא הבריטי, האמונה על ניהול, הכשרה ואימון של שלושה רגימנטים מאזור צפון אנגליה.
היסטוריה

הדיוויזיה הוקמה בשנת 1968 כחלק ממהלך ארגון מחדש בצבא הבריטי, אשר גיבש את החטיבות המנהלתיות לכדי שש דיוויזיות (כיום ארבע) בהן דיוויזיית המשמר, המלך, המלכה, הקלה, הסקוטית ודיוויזיית נסיך ויילס. דיוויזיית המלך החליפה את שלוש החטיבות המרחביות: החטיבה הלנקסטרית, חטיבת יורקשייר והחטיבה הצפון-אירית.
בשנת 2006 לאחר שאוחדו מספר רגימנטים, כללה הדיוויזיית שני רגימנטים "גדולים"; רגימנט דוכס לנקסטר ורגימנט יורקשייר המלכותי (3-4 גדודים כל אחד) וב-2017 הועבר גם הרגימנט המרסיאני לדיוויזיה.
מבנה

הרגימנטים המרכיבים את הדיוויזיה:
רגימנט דוכס לנקסטר - גדוד 1 (סדיר) וגדוד 4 (מילואים). הגדוד הראשון משרת תחת פיקוד החטיבה הממכונת הראשונה ושני האחרים תחת פיקוד חטיבת החי"ר הרביעית.
רגימנט יורקשייר - גדוד 1, גדוד 2 (סדיר) וגדוד 4 (מילואים). הגדוד הראשון תחת פיקוד חטיבת השריון ה-12 והאחרים תחת פיקוד חטיבת החי"ר הרביעית.
הרגימנט המרסיאני - גדוד 1, גדוד 2 (סדיר) וגדוד 4 (מילואים). הגדוד הראשון תחת פיקוד חטיבת השריון ה-12 והאחרים תחת פיקוד חטיבת החי"ר הרביעית.
גמר ליגת האלופות 2012

גמר ליגת האלופות 2012 התקיים באליאנץ ארנה, אצטדיון הבית של באיירן מינכן, ב-19 במאי 2012, ובו נקבע כי הזוכה בטורניר ליגת האלופות לעונת 2011/2012 היא צ'לסי מאנגליה, שניצחה במשחק את באיירן מינכן מגרמניה בתוצאה 4-3 בדו-קרב בעיטות עונשין, לאחר 1-1 בתום ההארכה. משחק הגמר היה סיומה של העונה ה-57 של הטורניר, וה-20 במתכונתו הנוכחית.
האליאנץ ארנה אירח את משחק הגמר לראשונה בהיסטוריה. באיירן הייתה לקבוצה הראשונה מאז רומא ב-1984, שמשחקת בגמר באצטדיונה הביתי.
באיירן הובילה במשחק 1-0 משערו של תומאס מילר, כ-7 דקות בלבד לסיום המחצית השנייה, אך שער שוויון דרמטי של דידייה דרוגבה כעבור חמש דקות בלבד קבע את תוצאת סיום הזמן החוקי, 1-1.
בתוך ההארכה, זכתה באיירן בכדור עונשין מ-11 מטר, אך פטר צ'ך עצר את הבעיטה החלשה של אריין רובן, והקבוצות הגיעו לבעיטות הכרעה, בהן ניצחה צ'לסי בתוצאה 4-3, וזכתה בתואר.
היה זה משחק גמר ליגת האלופות השני בהיסטוריה שבו שיחקה צ'לסי, והזכייה הראשונה בתולדותיה בתואר. בכך, הפכה צ'לסי לקבוצה ה-22, האנגליה החמישית והלונדונית הראשונה שזוכה בתואר. עבור באיירן היה זה משחק הגמר התשיעי בתולדותיה, אך היא נותרה עם ארבע זכיות, בדרך להפסדה החמישי במשחקי הגמר.
הדרך אל הגמר > צ'לסי

בהגרלת הבתים שובצה צ'לסי בבית ד', יחד עם באייר לברקוזן, ולנסיה וראסינג גנק. צ'לסי סיימה בראש הבית, עם שלושה ניצחונות ביתיים ללא ספיגה, אך לא ניצחה בשלושת משחקי החוץ שלה, ורשמה שתי תוצאות תיקו (ולנסיה וגנק) והפסד אחד (לברקוזן). צ'לסי כבשה בכל משחקיה בשלב זה, ובכיבוש 13 שעריה התחלקו 11 שחקנים שונים.
| שלב הבתים - צ'לסי> קבוצה | שלב הבתים - צ'לסי> משחקים | שלב הבתים - צ'לסי> ניצחונות | שלב הבתים - צ'לסי> תיקו | שלב הבתים - צ'לסי> הפסדים | שלב הבתים - צ'לסי> שערי זכות | שלב הבתים - צ'לסי> שערי חובה | שלב הבתים - צ'לסי> הפרש שערים | שלב הבתים - צ'לסי> נקודות |
| --- | --- | --- | --- | --- | --- | --- | --- | --- |
| אנגליה צ'לסי | 6 | 3 | 2 | 1 | 13 | 4 | 9+ | 11 |
| גרמניה באייר לברקוזן | 6 | 3 | 1 | 2 | 8 | 8 | 0 | 10 |
| ספרדולנסיה | 6 | 2 | 2 | 2 | 12 | 7 | 5+ | 8 |
| בלגיהראסינג גנק | 6 | 0 | 3 | 3 | 2 | 16 | 14- | 3 |
צ'לסי הוגרלה לשחק בשמינית הגמר מול נאפולי מאיטליה. צ'לסי הפסידה 3-1 במשחק הראשון באיטליה, ועד למשחק הגומלין בסטמפורד ברידג', אצטדיונה הביתי, כבר ביצעה חילופי מאמנים כאשר אנדרה וילאש בואש פוטר ובמקומו התמנה עוזרו, רוברטו די מתאו. עם די מתאו על הקווים, צ'לסי ניצחה 3-1 במשחק הגומלין, שהמשיך להארכה, במהלכה הוסיפה צ'לסי שער נוסף וניצחה 4-1 בדרך לשלב הבא.
ברבע הגמר צ'לסי הוגרלה לשחק מול בנפיקה ליסבון מפורטוגל, והפעם רשמה ניצחון כפול על יריבתה, 1-0 במשחק החוץ ו-2-1 בגומלין הביתי, בדרך אל חצי הגמר.
ההגרלה סיפקה לצ'לסי מפגש מול אלופת אירופה המכהנת, ברצלונה מספרד. במשחק הראשון ניצחה צ'לסי 1-0 בבית, משערו של דידייה דרוגבה. משחק הגומלין בקאמפ נואו של ברצלונה היה מותח ורווי באירועים, כשברצלונה כבר הובילה על צ'לסי בתוצאה 2-0, כשקפטן צ'לסי, ג'ון טרי, הורחק בכרטיס אדום. למרות הנחיתות המספרית, צ'לסי חזרה למשחק משער של רמירס, שהיה מספיק כשלעצמו כדי להעפיל, ובתוספת הזמן הגדילה לעשות והשוותה את התוצאה ל-2-2, משער של פרננדו טורס. יש לציין כי ברצלונה אף החמיצה כדור עונשין מ-11 מטר במהלך המשחק. בעקבות התוצאה הזו, העפילה צ'לסי לגמר ליגת האלופות השני בתולדותיה.
ההרחקה במשחק עלתה לקפטן ג'ון טרי להיעדר ממשחק הגמר. יחד איתו גם רמירס, כובש השער הראשון, וגם ראול מיירלש וברניסלב איבנוביץ' לא יכלו לקחת חלק במשחק הגמר בגלל צבירת כרטיסים צהובים.